Η δευτερογενής μεταχείριση των νεκρών στη Νεολιθική και Χαλκολιθική περίοδο στη νότια Ευρώπη
Creators: name: Μπάνιου, Θεόνη Νικολάου
Publisher: name: Aristotle University of Thessaloniki
Year: 2019
Subjects: Δευτερογενής μεταχείριση
Νότια Ευρώπη
Αποκλίνουσες ταφές
Secondary treatment
Southern Europe
Deviant burials

description: Θέμα της παρούσας μεταπτυχιακής εργασίας αποτελεί η δευτερογενής μεταχείριση των νεκρών στα πλαίσια της Νότιας Ευρώπης. Περιοχές μελέτης αποτελούν ταφικά συγκείμενα στην Ιβηρική και Ιταλική χερσόνησο (συμπεριλαμβανομένου της Μάλτας, της Σικελίας και της Σαρδηνίας), καθώς και στο Αιγαίο. Το χρονολογικό πλαίσιο εκτείνεται μεταξύ της 7ης χιλιετίας π.Χ. και της 3ης χιλιετίας π.Χ. στην Ιβηρική και Ιταλική χερσόνησο, ενώ στο Αιγαίο μεταξύ της 7ης χιλιετίας και της 4ης χιλιετίας π.Χ. Αρχικά, αναλύεται το θεωρητικό πλαίσιο σχετικά με τη μελέτη των δευτερογενών ταφικών πρακτικών και του τρόπου προσέγγισης αυτών των αρχαιολογικών πλαισίων. Βασικό ζητούμενο είναι η αναγνώριση των διαφορετικών δευτερογενών ταφικών πρακτικών, αλλά και ο ταφικός τύπος που επιλέγεται. Μετά την ταξινόμηση και παρουσίαση των δεδομένων γίνεται αναφορά στις ομοιότητες και στις διαφορές που εντοπίζονται μεταξύ των περιοχών της Νότιας Ευρώπης. Μέσα από την έκθεση των δεδομένων γίνεται μια προσπάθεια επιβεβαίωσης του σημαντικού ρόλου των δευτερογενών ταφικών πρακτικών για την εν ζωή κοινότητα και τον ίδιο τον νεκρό. Επιπλέον, πραγματοποιείται συζήτηση σχετικά με την επεξεργασία επιλεγμένων ανατομικών ομάδων (deviant burials) σε ορισμένα ταφικά πλαίσια. Παράλληλα αναλύεται ο ιδεολογικός και συμβολικός ρόλος τόσο των νεκρών ατόμων, όσο και των αντικειμένων που τουσ συνόδευαν, στη διαμόρφωση της κοινωνικής οργάνωσης των προϊστορικών αυτών κοινοτήτων. Η διεξαγωγή συλλογικών γευμάτων εντός των ταφικών πλαισίων, καθώς και η κατακερματισμένη φύση, τόσο των ανθρώπινων οστεολογικών καταλοίπων, όσων και των αναθημάτων, αποτελούν πεδία διερεύνησης για την παρούσα εργασία
description: The subject of this master is the manipulation of the deceased in the Neolithic and Chalcolithic southern Europe. Areas of study include burial sites on the Iberian and Italian peninsula (including Malta, Sicily and Sardinia), as well as the Aegean. The chronological framework extends between the 7th millennium BC and the 3rd millennium BC in Iberian and Italian peninsula, and between the 7th millennium BC and the 4th millennium BC in Aegean. It includes the presentation of the theoretical framework on the study of secondary burial practices and the approach of these archaeological frameworks. The key issue is the recognition of different secondary burial practices, as well as the type of the burial construction, chosen by the community. After the classification and presentation of the data are mentioned the similarities and differences found between the regions of Southern Europe. The presentation of the data confirms the important role of secondary burial practices for the community and the deceased itself. In addition, discussion is carried on the processing of selected skeletal parts (deviant burials) in some funerary contexts. At the same time, the ideological and symbolical role of the dead and the offerings is analyzed in relation to the formation of the social organization of these prehistoric communities. The conduct of collective meals within burial contexts, as well as the fragmented human osteological remains and offerings, are areas of investigation for the present paper